जयपुर। भारतीय मूल के स्विट्जरलैंड बेस्ड वैज्ञानिक डॉ. राजेंद्र जोशी व उनकी पत्नी उर्सुला जोशी के नेतृत्व वाले आरयूजे समूह ने जयपुर स्थित महिंद्रा वर्ल्ड सिटी में स्विट्जरलैंड आधारित कंपनी एसआरएम मैकेनिक्स के संयुक्त उद्यम में भारत की अपनी तरह की पहली 'स्विस प्रीसिशन एंड असेंबली' यूनिट की स्थापना की है। आरयूजे एवं एसआरएम मैकेनिक्स के इस गठबंधन को आरएस इंडिया का नाम दिया गया है, जिसने इस यूनिट की स्थापना की है, वहीं इसका मुख्य उद्देश्य भारत की महत्वाकांक्षी 'मेक इन इंडिया' पहल को सार्थक व असरदार बनाया जाना है।